Diari Oficial de la Generalitat Valenciana


Sumari del DOGV 679, del 13-10-1987 (1987/809754)

ORDRE d'11 de setembre de 1987, de la Conselleria d'Agricultura i Pesca, per la qual s'aprova la Classificació de les Vies Pecuàries «Assagador del Camí Reial de Xàtiva» i «Assagador del Camí de Castellonet a Ador» al terme municipal d'Alfauir (València).
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/11/(4)/dof/vci/html**

### Dades del document

Número de DOGV
:   679

Data del DOGV
:   13-10-1987

Secció del DOGV
:   DISPOSICIONS GENERALS

Número del document
:   1987/809754


Data del document
:   11-09-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de setembre de 1987, de la Conselleria d'Agricultura i Pesca, per la qual s'aprova la Classificació de les Vies Pecuàries "Assagador del Camí Reial de Xàtiva" i "Assagador del Camí de Castellonet a Ador", al terme municipal d'Alfahuir (València).  
Vist l'expedient promogut per la Unitat forestal de València, en compliment de l'acord Ministerial de Classificació, de 8 de novembre de 1983, correctament tramitat per aquella.  
Vists la Llei de Vies Pecuàries, de 27 de juny de 1974, el Reglament per a l?aplicació d'aquesta, de 3 de novembre de 1973, la Llei de Procediment Administratiu, de 17 de juliol de 1958, i les altres disposicions concordants.  
Vista la proposta de la Direcció General de la Producció Agrària i quants informes preceptius han estat emesos favorablement.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
S'aprova la Classificació de les Vies Pecuàries «Assagador del Camí Reial de Xàtiva» i «Assagador del Camí de Castellonet a Ador», existents al terme municipal d'Alfauir (València), d'acord amb la descripció següent:  
1r. Assagador del Camí Reial de Xàtiva  
Procedent del terme municipal de Ròtova, que limita amb el d'Alfauir, segueix l'eix del Riu Vernissa fins penetrar en aquest últim terme amb direcció E; segueix durant uns 150 metres la marge esquerra del Riu fins a la caseta del «Quintinet»; després continua entre tarongers tot deixant a la dreta la «Casa de Marchena», situada enfront del camí d?accés a la carretera d'Albaida al Grau de Gandia. Segueix en la mateixa direcció entre horts de tarongers i descendeix deixant a la dreta el camí asfaltat de la Granja dels Hereus de Balbastre. Travessa pel mig d'un gual de formigó el Riu Vernissa i ascendeix fins al terme municipal d'Ador, on existeix a la vora dreta un mur de 2,50 metres d'altura. Tota la via pecuària té el caràcter de camí carreter d'amplària variable de 4 a 8 metres -hom considera necessari de fer-la tota de 8 metres- i una longitud total aproximada de 650 metres.  
2n. Assagador del Camí de Castellonet a Ador  
Ve del terme municipal i poble de Castellonet i entra al terme d'Alfauir en forma de camí carreter asfaltat en direcció NE, tot deixant a l'esquerra un camí rural d?accés. Segueix paral·lelament al barranc de Vinuesa a uns 150 m a l'oest d'aquest; passa a direcció N, i travessa el barranc esmentat en la partida de Terra Roig; deixa l'asfaltat i canvia a direcció E, i creua la partida de Sister; segueix un tram del barranc d'aquest nom i el travessa a continuació; ascendeix amb diverses corbes en direcció NE i deixa a l'esquerra la cosa del Sr. Eliseo Balbastre; entra en un pinar i deixa a l'esquerra la pedrera de Ceràmiques Caisal; passa junt a la penya de l'«Abuela» (que queda al N. de l'Assagador). Arriba al terme municipal d'Ador en un tossal situat entre el castell d'Alfauir i la penya d'Ador anomenada Piló Poquet.  
Es considera necessària en tota la seua longitud de 2.500 metre aproximadament, amb una amplària legal de 4 metres coincident amb el camí carreter existent.  
Article segon  
Contra aquesta Ordre es podrà interposar recurs de reposició previ al contenciós administratiu, davant l'Hble. Sr. Conseller d'Agricultura i Pesca, en el termini d'un mes comptador des de l'endemà de la publicació al Diari Oficial de la Generalitat Valenciana, d'acord amb el que estableix l'article 126 de la Llei de Procediment Administratiu, de 17 de juliol de 1958.  
DISPOSICIO FINAL  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 11 de setembre de 1987.  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI